tartuNLP/wikipedia-smugri-20251201 huggingface dataset:
Širvintos

Širvintos (, poola "Szyrwinty") on linn Leedus Vilniuse maakonnas, Širvintose rajooni ja Širvintose valla halduskeskus. Asub Širvinta jõe ääres, mille järgi linn on nime saanud.
Ajalugu.
Širvintost on esmamainitud 1475. aastal. Toona ehitati sinna esimene kirik. Järgmise sajandi keskpaigas sai asula alevi staatuse. Aastal 1786 läks Širvintos Eperyaszyde valdusse. Tsaariajal oli asula venekeelne nimekuju "Ширвинты". Aastal 1860 valmis praegune kirikuhoone.
Aastal 1919 vallutasid asula Poola väed, aastal 1920 ründasid seda aga Lucjan Żeligowski väed. Teise maailmasõja eel moodustasid juudid kolmandiku alevi elanikest. Septembris 1941 likvideerisid Saksa okupatsiooniväed Širvintose juudi elanikkonna.
Aastal 1950 sai asulast rajoonikeskus. Linnaõigused sai Širvintos 1951. aastal. Aastal 1973 rajati sinna kohaliku kolhoosi linnukasvatuskompleks. Aastal 1981 tabas Širvintost Leedu ajaloo tugevaim tromb, milles tuule kiirus oli 70 meetrit sekundis.
Elanikkond.
2011. aasta rahvaloenduse andmetel oli Širvintose elanikest leedulasi 92%, venelasi 1,9% ja poolakaid 4,4%.
Kärdla linnapark

Kärdla linnapark on Hiiu maakonnas Kärdla linnas Uue ja Posti tänava vahel asuv 5,2 ha suurune kaitsealune park.
Pargi põhjaosas asub Kärdla kirik. Pargi alale kirikust lõunas jääb ka ajaloomälestiseks arvatud II maailmasõjas hukkunute ja terroriohvrite ühishaud. Pargi piiresse jääb samuti Kärdla laululava.
Pargi lõunapiir kulgeb mööda Nuutri jõge.
Kirikukogudus

Kirikukogudus (kristluses ka lihtsalt kogudus või ristikogudus) on kristluses kasutatud mõiste, iseloomustamaks väikseimat kiriklikku haldusüksust, kuhu kuuluvad teatud piirkonna usklikud. Tavaliselt moodustavad koguduse ühe vaimuliku tegevuspiirkonda kuuluvad kirikuliikmed. Kogudus võib jaguneda pihtkondadeks.
Kogudusi ühendab piiskopkond, mille moodustavad ühe piiskopi võimkonda kuuluv territoorium ja kogudused.
Patrick Modiano

Patrick Modiano (sündinud 30. juulil 1945 Boulogne-Billancourt'is) on prantsuse kirjanik.
Ta on pälvinud Prantsuse Akadeemia romaaniauhinna ja 2014. aastal Nobeli kirjandusauhinna. 1978 sai ta Goncourti auhinna romaani "Hämarate poodide tänav" eest.
2012 pälvis ta Austria riikliku Euroopa kirjanduse auhinna.
Izvarõne

Izvarõne on alev Ukrainas Luhanski oblastis Krasnodoni haldusalas, umbes 50 km kaugusel Luhanskist kagus ning umbes 5 km kaugusel Venemaal asuvast Donetskist edelas. Izvarõne juures piiril Venemaaga asub Izvarõne piiripunkt.
2001. aasta rahvaloenduse andmeil elas asulas 2091 inimest, kellest 4,16% märkis emakeeleks ukraina keele, 94,88% vene keele.1. jaanuaril 2011 elas Izvarõnes 1755 inimest, asustustihedus inimest ruutkilomeetri kohta.
Ajalugu.
Izvarõne asutati 1914. aastal kivisöekaevurite asulana, alev alates 1938. aastast.
Donbassi sõja ajal, 2014. aasta suvel, toimus asula lähistel valitsusvägede ja keskvalitsusvastaste relvajõude vahel mitmeid ägedaid lahinguid. Sügiseks oli keskvalitsus kaotanud kontrolli asula üle.
20. juunil taganesid Ukraina piirivalvurid valitsusvastaste relvajõudude eest taganedes Venemaa territooriumile. 25. juunil teatas LRV esindaja, et asula on LRV kontrolli all. 11. juulil teatasid valitsusväed asula üle kontrolli taastamisest.
16. juulil toimusid asula lähistel ägedad lahingud valitsusvägede ja valitsusvastaste relvajõude vahel. 17. juulil sattusid Izvarõne lähistel valitsusvastaste relvajõude piiramisrõngasse Ukraina relvajõudude üksused ("Izvarõne katel").
Izvarõne asub olulisel Venemaa Föderatsiooni ja Ukraina vahelisel ühendusteel, mille kaudu varustatakse valitsusvastaseid relvajõude sõjatehnika ja elavjõuga.
Sõjavang

Sõjavang on sõjas olevate riikide vastaspoole vangi võetud võitleja. Võitlejaks loetakse kindlaid kaugelt eristatavaid eraldusmärke ja avalikult relva kandev isik, kes on tegutsenud sõjaväelise käsuliini alluvuses. Sõjavangide kohtlemine on määratletud Kolmanda Genfi konventsiooniga.
Brintsidofoviir

Brintsidofoviir ("CMX001") on firma Chimerix poolt välja töötatud eksperimentaalne antiviraalse toimega ravim. 
Nimetused ja tähised.
Sünonüümid: CMX001; Cidofovir-HDP
CAS-i registreerimisnumber on 444805-28-1. PubChemi number on CID 483477.
Farmakoterapeutiline rühm on määratlemata, ATC-kood on määratlemata (ravim on registreerimata). 
Näidustused.
Ravim on mõeldud tsütomegaloviiruse ja adenoviiruse nakkuse ning lastehalvatuse ja Ebola viirushaiguse raviks ning on läbimas kliiniliste katsetuste III faasi. 
Katsed laborihiirtega näitasid, et ravim mõjutab kesknärvisüsteemi ja läbistab hematoentsefaalse barjääri. 
Ebola viirushaiguse ravis.
USA-s.
1. oktoobril 2014 teatasid esimesest kinnitatud Ebola viirushaiguse haigusjuhust ka USA ametkonnad, New York Times tuvastas '0 patsiendiks' USA-s Thomas Eric D, kellele manustati ravimina brintsidofoviiri, kuid 8. oktoobri seisuga on ta surnuks kuulutatud.
2014. aasta korvpalli maailmameistrivõistlused

2014. aasta korvpalli maailmameistrivõistlused olid 17. korvpalli maailmameistrivõistlused, mis toimusid 30. augustist 14. septembrini Hispaanias.
Maailmameistriks tuli USA, kes alistas finaalis Serbia.
USA korvpallikoondis kvalifitseerus võiduga otse 2016. aasta suveolümpiamängudele.
Võistlustel osales 24 võistkonda. Esimest korda osalesid Soome ja Ukraina.
Vööttomploomad

Vööttomploomad ("Orthonectida") on lihtsa ehitusega hulkraksed parasiitsed mereussid. Tänapäeval teatakse üle 20 liigi vööttomploomi.
Vööttomploomade hullka kuulub kaks sugukonda, "Rhopaluridae" ja "Pelmatosphaeridae".
Narač

Narač (valgevene-eesti transkriptsioonis Naratš, poola keeles Narocz) on kuurortalevik Valgevenes Minski oblastis Miadziełi rajoonis. Narač asub Narači järve kaldal.
Naračis asub Narači rahvuspargi administratsioon. Asulas on keskkool ja muusikakool, seal asub ka raamatukogu. Naračis on mitu sanatooriumi ja pansionaati, seal leidub mineraalvett. Järve ääres asub jahtklubi. 
Ajalugu.
Narači asula kujunes endise Kupa küla ümber. Kupa oli väike kaluriküla, mis kujunes kuurordiks pärast kitsarööpmelise raudtee rajamist aastal 1937, mis ühendas küla Švenčionėliaiga. Toona peatusid supelsaksad Naračis, Kupas käidi üksnes suplemas. Lisaks rajati sinna jahisadam.
Narači asula loodi aastal 1964 kuurortasulana samanimelise sanatooriumi ümber. Lisaks Kupale arvati selle koosseisu ka Urliki ja Ściepianiova küla.
ELK

ELK on lühend, mis võib tähendada järgmist:
Favipiraviir

Favipiraviir ("T-705"; "Avigan") on eksperimentaalne antiviraalse toimega ravim.
Nimetused ja tähised.
IUPAC nimetus: "5-fluoro-2-oxo-1H-pyrazine-3-carboxamide".
CAS-i registreerimisnumber on 259793-96-9. PubChemi number on : CID 492405.
Farmakoterapeutiline rühm : määratlemata, ATC-kood on määratlemata (ravim on registreerimata).
Sünonüümid: 259793-96-9, T-705, "6-fluoro-3-oxo-3,4-dihydropyrazine-2-carboxamide", "6-FLUORO-3-HYDROXYPYRAZINE-2-CARBOXAMIDE", UNII-EW5GL2X7E0, 
AC1LAOUM, "Favipiravir" (JAN/INN), CHEMBL221722, 
"2-Pyrazinecarboxamide, 6-fluoro-3-hydroxy-", AKOS005166863, T705, "5-fluoro-2-oxo-1H-pyrazine-3-carboxamide", D09537, AIDS121660, CID492405, 
"Favipiravir; T-705", "Favipiravir [USAN:INN]", SureCN587913, SureCN6378032, EW5GL2X7E0, cc-562, CTK8C4699, MolPort-001-801-281, MolPort-004-768-381, BCPP000056, ANW-72832, DCL000291, QC-771, RW3035, AKOS015995178, CID4424075, CS-0612, PB25591, RP22092, "6-fluoro-3-hydroxy-2-pyrazinecarboxamide", AK-67681, BD208417, BR-67681, HY-14768, 
"6-fluoro-3-oxo-4H-pyrazine-2-carboxamide", AM20080851, FT-0686297, T 705, 
A25520, S-7880, T 705, CAS;259793-96-9, "2-Pyrazinecarboxamide, 6-fluoro-3,4-dihydro-3-oxo-", "3-bromo-5-hydroxy-4-methyl-2,6-dinitro-benzoic Acid", 
T 705|259793-96-9|T-705|T705.
Näidustused.
Ravim on mõeldud A-, B-, C-gripi viiruste, Lääne-Niiluse viiruse, kollapalaviku viiruse ning mitmete flavi-, arena-, bunya- ja alfaviiruste põhjustatud nakkuste raviks.
Ebola viiruse vastane toime.
Jaapan pakkus WHO-le eksperimentaalset gripiviirusevastast ravimit favipiraviir, mis on andnud laborihiirte eksperimentaalsel nakatamisel Ebola viirusega ja selle ravis, ka mitmeid päevi pärast nakatumist, teadlasi rahuldavaid tulemusi.
4. oktoobril 2014 sai teatavaks, et prantslasest meditsiiniõe, kes nakatus, töötades humanitaarabiorganisatsiooni Piirideta Arstid vabatahtlikuna Libeerias, ravis oli kasutatud favipiraviiri.
Väljatöötamine.
Favipiraviiri töötas välja 1998. aastal Yousuke Furuta (tootja Toyama Chemical).
Ravimi õigused kuuluvad Fujifilmile.
Els

Els on naisenimi.
Eestis elas rahvastikuregistri andmetel 2. detsembri 2015 seisuga 33 Elsu-nimelist inimest. 2018. aasta 1. jaanuari seisuga oli eesnimi Els 34 naisel.
Abitibi järv

Abitibi järv on järv Kanadas Kirde-Ontarios ja Ida-Quebecis.
Järv on üsna madal ja selles on palju saari (üle 900).
Järvest voolab välja Abitibi jõgi, mille järgi on ka järv nime saanud.
ELÜ

ELÜ on lühend, mis võib tähendada järgmist:
EMI (täpsustus)

EMI oli plaadifirma.
EMI on lühend, mis võib tähendada järgmist:
EMKL

EMKL on lühend, mis võib tähendada järgmist:
EMKS

EMKS on lühend, mis võib tähendada järgmist:
EMM

EMM või Emm on mitme tähendusega lühend. 
EMM on:
Emm on:
EMML

EMML on lühend, mis võib tähendada järgmist:
EMTA

EMTA on lühend, mis võib tähendada järgmist:
EN

EN tähendab järgmist:
En tähendaba järgmist:
ENS

ENS on lühend, mis võib tähendada järgmist:
ENT

ENT on lühend, mis võib tähendada järgmist:
ENÜ

ENÜ on lühend, mis võib tähendada järgmist:
EPK

EPK on lühend, mis võib tähendada järgmist:
EMI

EMI ("Electric and Music Industries") oli üks maailma suurimaid heliplaadifirmasid.
EMI asutati 1931. aastal, kui ühinesid Columbia Graphophone Company ja Gramophone Company.
1950. aastatest kuni 1970. aastate alguseni oli EMI kuldaeg. Otse või kaudselt (Parlophone, Capitol Records jt) olid selle all ansamblid nagu The Hollies, The Shadows, The Beach Boys ja The Beatles ning artistid Frank Sinatra, Cliff Richard ja Nat King Cole. 
Veebruaris 2011 omandas selle võlgade katteks Citigroup, kes teatas sama aasta novembris, et müüb osa ettevõttest Universal Music Groupile ja osa ettevõttele Sony/ATV Music Publishing.
EMI Music Publishing käes olid õigused 1,3 miljonile laulule, sealhulgas sellistelt artistidelt nagu Jay-Z, Beyoncé, The Prodigy, Megadeth, The Black Eyed Peas, My Chemical Romance, Avicii, Cannibal Corpse ja Slipknot.
EPL (täpsustus)

EPL või EPl on mitme tähendusega lühend. 
EPL on:
EPl on:
Rogier Blokland

Rogier Philip Charles Eduard Blokland (sündinud 16. veebruaril 1971 Dordrechtis) on hollandi keeleteadlane ja soome-ugri keelte professor Uppsala Ülikoolis.
Haridus ja teadustöö.
Rogier Blokland sai magistrikraadi 1997. aastal Groningeni Ülikoolis ning kaitses sealsamas doktoriväitekirja 2005. aastal professor Cornelius Hasselblatti juhendamisel. Ta on töötanud õppejõu, külalisõppejõu ja teadurina mitmes ülikoolis: Tallinna Ülikoolis, Tartu Ülikoolis, Greifswaldi ülikoolis ja Berliini Humboldti Ülikoolis.
2005–2006 asendas ta Cornelius Hasselblatti Groningeni Ülikooli soome-ugri õppetoolis ja 2009–2010 soome-ugri ja uralistika õppetooli professorit Eugen Helimskit Hamburgi Ülikoolis. Aastal 2011 asus tööle vanemteadurina soome-ugri õppetoolis Müncheni Ludwig Maximiliani Ülikoolis. 2014 võttis Rogier Blokland üle fennougristika õppetooli korralise professuuri Lars-Gunnar Larssonilt Uppsala Ülikooli uute keelte instituudis ("Institutionen för moderna språ"k).
Rogier Bloklandi teadustöö keskmes on läänemeresoome, permi ja saami keeled, erilise tähelepanu all on väikeste ohustatud keelevariantide dokumenteerimine ja keelekontaktid.
Blue Origin

Blue Origin on mittebörsiettevõttest USA kosmosetööstusettevõte, mille asutas Amazon.com-i looja Jeff Bezos. Ettevõte töötab välja kosmoselennu tehnoloogiat, mis võimaldaks kommertsalusel pääsu kosmosesse kõigile soovijatele. Ettevõtte eesmärk on tuua kosmoselennu hinnad märkimisväärselt allapoole, kuid hoida tehnika töökindlus seejuures kõrgena.
Blue Origin kasutab oma arendustöös järkjärgulist lähenemist, kus iga järgmine järk toetub eelmisele. Seda põhimõtet järgides tahetakse kõigepealt välja arendada suborbitaalsed lennuaparaadid, et seejärel edasi liikuda orbitaalsete kosmoselaevade juurde. Ettevõtte motoks on ladinakeelne "Gradatim Ferociter!", mida võiks tõlkida kui 'samm-sammult, julgelt!'. Blue Origin on keskendunud vertikaalselt tõusvate ja maanduvate (VTVL – "vertical takeoff, vertical landing") suborbitaalsete ja orbitaalsete kanderakettide väljatöötamisele.
Ettevõtte esimene eesmärk on välja töötada suborbitaalne lennuaparaat. Valminud on suborbitaalne katserakett New Shepard, mida ettevõte on oma Texase osariigis Culbersoni maakonnas asuvas arenduspaigas katselendudel testinud. Blue Origin on varem mitu korda pakkunud välja kuupäevi, mil esimesed kosmoseturistid peaksid saama võimaluse New Shepardiga suborbitaalseid lende teha. Pakutud on aastaid 2010 ja 2012. Seni pole ühtegi kommertslendu toimunud ja 2013. aasta seisuga ei leidu ettevõtte veebilehel enam infot lendude alguse kohta.
2014. aasta septembris teatasid Blue Origin ja United Launch Alliance (ULA) koostöö alustamisest, kus Blue Origin võtab endale ülesandeks ULA tulevase esimese raketiastme jaoks uue rakettmootori BE-4 väljatöötamise.
23. novembril 2015 katsetas ettevõte edukalt suborbitaalset mehitamata korduvkasutatavat kanderaketti New Shepard. Ettevõtte Lääne-Texases asuvas katsepaigas kohaliku aja järgi kell 11.21 startinud kanderakett tõusis üle kosmose tinglikku piiri tähistava Kármáni joone (100 km) ja maandus püstiselt tagasi maapinnale. Kanderakett saavutas üles tõustes maksimaalseks kiiruseks 3,72 Machi, maandumishetkel oli kiirus 7 km/h. Enne lennujoone kõrgeima punkti saavutamist toimus meeskonna kapsli vabastamine, mis maandus eraldiseisvalt langevarjude abil. 
22. jaanuaril 2016 toimus korduslend eelmises katses kasutatud kanderaketiga. Suborbitaalne kanderakett New Shepard saavutas maksimaalseks lennukõrguseks 101,7 km ja maandus püstiselt maandumisplatsile. Ettevõtte sõnul oli kanderaketi korduslennuks ettevalmistamine suhteliselt lihtne. Tuli asendada vaid meeskonnakapsli langevarjud ja pürosüüturid ning kontrollida raketi seadmete ja avioonika töötamist. Tehti ka muudatus maandumistarkvaras. Nüüd ei püüa New Shepard enam täpselt maandumisplatsi keskpunkti maanduda. Rakett kasutab keskpunkti maandumisel küll sihina, ent maandub sobivale kohale maandumisplatsil.
Ettevõtte juhi Jeff Bezose sõnade kohaselt töötab ettevõte juba kolmandat aastat välja orbitaalset kanderaketti. See saab ettevõtte plaanitavate kanderakettide seas olema väikseim, kuid on siiski mitu korda suurem kui New Shepard.
Attis

Attis (vanakreeka Ἄττις, früügia sõnast "attis" 'ilus poiss' ja/või "attagus" 'sokk') oli vanakreeka ja früügia mütoloogias jõenümf Nana poeg, kes eostus mandliseemnest.
Attise kultus (früügia lastekõnes 'isa') oli üks Früügia kahest tähtsamast viljakuse austusvormist. Attise kultus levis kõigile Vahemere maadele.
Attise kultus levis Rooma 204. aastal e.m.a. Kultus sai avalikuks keiser Claudiuse ajal 1. sajandil (enne seda võisid kultuses osaleda vaid früüglased).
Attise pidustused (kalender).
15. märts – pilliroo kandjate protsessioon (Attis jäeti imikuna maha Gallose jõe pilliroogu).
22. märts – metsas langetatakse mänd (sümboliseerib Attise surma, Attis suri männi all) ning tuuakse pühalikult templisse, puud ehivad kannikesed ja selle küljes on Attise kujutis.
24. märts – 'verepäev', puu koos Attise kujutisega maetakse rituaalsesse hauda, lein ja paast, ülempreester laseb oma käest verd inimohvri asenduseks. Puhutakse pasunaid ja sarvi, kõmisevad trummid, metsikud tantsud, kõik muutuvad ekstaatiliseks ja meeletuks ning tulevased preestrid kastreerivad ennast. 
Öösel avastatakse, et haud on heledalt valgustatud, kuid tühi, jumal on kolmandal päeval surnust üles tõusnud!
25. märts (kevadine pööripäev) – 'rõõmupäev', püha sööming, pidu, 'karneval'.
26. märts – rahulik päev, puhatakse eelnenust,
27. märts – pidustuste lõpp protsessiooniga, religioossed näitemängud jms.
Mitraism

Mitraism oli Vana-Roomas levinud dualistlik religioon (rõhutas hea ja kurja vastasseisu). Mitraism järgis päikesekultust; olulised olid 12 sodiaagimärki. Levisid lood Mithrast kui surevast, elluärkavast ja taevasse tõusvast tegelasest.
Mithra kultusega puutus aastal 68 kokku Rooma väejuht Pompeius, Mithradatese liitlaste, Kiliikia mereröövlite juures. Peagi pärast seda jõudis Mithra kultus ka Rooma, kuid muutus laialdaselt populaarseks alles 2. sajandi algul. Seda eriti sõjaväe hulgas ning kultus levis kõikjale, kuhu läksid rooma leegionid.
Mitmed Rooma keisrid alates Nerost olid Mithra kultusesse pühendatud ja toetasid seda. Mitralane oli ka keiser Constantinus, enne kui ta 312. aastal kristlusesse pöördus ja võitmatu päikese märgi risti vastu vahetas.
Mithraismi seitsme põhirituaali hulka kuulus näiteks jumala ihu/leiva söömine ja vere/veini joomine. Pühapäeva (kui päikese päeva, "solis dies, sunday") peeti pühaks (vrdl juutidel sabat, laupäev, seitsmes päev) ning Mithra sünnipäeva tähistati 25. detsembril.
Mithra pühamud olid koobastes, altar paiknes alati pühamu idaotsas, nõnda et tseremoonial osalejad oleksid näoga ida, tõusva päikese suunas. 
Mithra kultusesse võisid kuuluda igast seisusest mehed (ka mittekodanikud ja orjad), naised osalesid tavaliselt Maaema kultuses, mille templid olid tihti mitralaste pühamute kõrval. Mithra preestrid elasid tsölibaadis, ülempreester kandis tiitlit 'Pater Patrum' ja keskne pühamu asus Vatikani künkal (see hõivati kristlaste poolt 376. aastal).
Käepigistuse komme oli pärit mitralaste vennaskonnast.
Mithra kultuse tekste pole säilinud (ehkki on teada, et need olid olemas). Uurijad toetuvad arheoloogilistele materjalidele, raidkirjadele ning kõrvaliste autorite teostes sisalduvatele märkustele.
Mithraism ja kristlus.
Kristluse ja mithraismi sarnasus oli probleemiks juba hilisel antiikajal. Kristluse väljakujunemine ei toimunud kultuurilises isolatsioonis. 
Saulus, kes Kristust tolle elu ajal ei kohanud ja tema õpetusi vahetult ei kuulnud, oli pärit Tarsose linnast sealtsamast Kiliikast. Seega pidi ta vähemalt Mithra kultuse väliste külgedega tuttav olema.
Tertullianus oma raamatus "Ettekirjutused hereetikute vastu" meenutab, kuidas Mithra usus on olemas ülestõusmine, komme joonistada märk otsaette, kroon, armulaud leivaga, veega ristimine. Viimast mainib ta ka teoses "Ristimisest". Tertullianus põhjendab neid (ja teisi) sarnasusi, et Saatan on need irvituseks ette loonud selle järgi, kuidas kristluses asjad olema saavad.
Justinus Filosoof "Esimeses apoloogias" kirub, et millised deemonid on küll Mithra müsteeriumis järele teinud kristlikku armulauda.
Origenes oma teoses "Celsuse vastu" heidab kristluse kriitikule Celsusele ette, et too võrdleb kristlust just pärsia päritolu mithraismiga, mitte mõne kreeka või egiptuse müsteeriumiga. Kristlik autor Firmicus Maternus, kelle "Paganlike religioonide vigadest" Mithra kultusel natuke põhjalikumalt peatub, naeruvääristab, et ka Saatanal on oma Kristused.
Sevilla katedraal

Santa María de la Sede katedraal ehk Sevilla katedraal on katoliku kiriku katedraal Hispaanias Sevillas.
Sevilla katedraal on Euroopa suurim gooti stiilis ehitatud kirik.
Katedraali hakati ehitama 1401. aastal 12. sajandi lõpul ehitatud Almohaadide mošee kohale. Sellest ajast on katedraali kõrval kõrguv ja algul minaretina 1198. aastal valminud kellatorn La Giralda ning kombetalitusõu Patio de los Naranjos, kus on säilinud algupärased veeriituse purskkaevud. Katedraal valmis 1507. aastal.
Sevilla katedraal on põhiplaanilt ristkülikukujuline (pikkus umbes 116 meetrit ja laius 76 meetrit) ja viielööviline. Giralda kellatorni kõrgus on 104 meetrit. Kirikus on kokku 30 kabelit. Keskne kabel on Capilla Mayor, kus asub hiiglaslik peaaltar, mis kujutab katedraali kaitsepühakut Santa María de la Sedet istumas kullakose all. Altariseina kaunistab 44 kullatud reljeeftahvlit, mis valmisid aastail 1482–1564. Altariruumi ümbritsev võre on sepistatud aastail 1518–1532. 
Kabelisse Capilla Real (Kuningakabel) on maetud kuningas Fernando III-s. Kogudusekirikuna on kasutusel 17. sajandist pärinev Iglesia del Sagrario kabel. 
Katedraali lõunapoolses osas on 1890. aastaist pärinev kaunistatud sarkofaag, kus väidetavalt on Christoph Kolumbuse säilmed. Sarkofaagi kandjad esindavad Kastiilia, Leóni, Aragóni ja Navarra kuningriike.
Katedraalis on samuti hoiul palju Murillo, Francisco de Goya ja teiste hispaania kunstnike maale. 
Sevilla katedraal koos Reales Alcázarese kompleksi ja Archivo General de Indiase hoonega kuulub 1987. aastast UNESCO maailmapärandi nimistusse.
Enefit Outotec Technology

Enefit Outotec Technology (EOT) on 2009. aastal Enefiti ja Outoteci loodud ühisettevõte. 
Enefit Outotec Technology arendab ja litsentsib uue põlvkonna põlevkiviõli tootmise tehnoloogiat Enefit. 
Enefit Outotec Technology juhatuse esimees on Tarvi Thomberg ja tehnoloogiadirektor Robert A. Mergler. EOT peakontor asub Frankfurdis.
Outotec on rahvusvaheline projekteerimisettevõte, kellel on pikk kogemus metallide ja mineraalide töötlemise alal. Enefit Outotec Technology on Enefiti õlitootmistehnoloogia arendaja.
EOT tegeleb ka teadus- ja arendustegevusega. Erinevate põlevkivide testimiseks Enefiti tehnoloogial on Frankfurti rajatud nii Enefiti tehnoloogial katseseade, mis töötleb tunnis ligikaudu 10 kg põlevkivi, kui ka 300 kg/h läbilaskevõimega piloottehas. Neil seadmetel on ettevõte sooritanud teste nii Eesti, USA, Jordaania, Maroko kui ka Hiina põlevkiviga. Nii laboriseadmel kui ka piloottehases on Eesti Energia USA projekti raames testitud Utah' põlevkivi. 2013. aasta sügisel teise etapina piloottehases läbi viidud katsed osutusid edukateks ning Enefit jätkab tehnoloogia edasiarendamist Utah' põlevkivi jaoks.
2014. aasta märtsi teatas rahvusvaheline energiaettevõte San Leon Energy, et tootis Enefiti tehnoloogiat kasutades Frankfurdis Maroko Timahditi maardla põlevkivist õli.
Urmas Mikk

Urmas Mikk (25. detsember 1957 Türi – 15. jaanuar 1999) oli eesti arhitekt, kunstnik (graafik), kirjanik ja Tallinna linnaametnik.
Hariduskäik.
Ta õppis aastatel 1965–1976 Tallinna 46. Keskkoolis ja 1977–1986 Eesti Riikliku Kunstiinstituudis arhitektuuri erialal (õhtuses osakonnas); instituudi lõpetas arhitektina.
Looming.
Näitustel hakkas ta esinema pärast keskkooli lõpetamist 1976. aastal, peamiselt vabagraafikasarjadega. 
Töötades kunstnikuna Noorsooteatris, hiljem aga Tallinnfilmis, andis ta oma panuse kunstnik-lavastajana filmides "Metskannikesed", "Karge meri" ja "Ringhoov". 
Ilukirjandus.
Debüteeris raamatus "Noori autoreid '77" (Eesti Raamat. Tallinn 1979), edasi avaldas ta kogumikes ja ajakirjades novelle jms.
Staapel

Staapel on veepinnast kõrgemal asuv ehitatava või remonditava laeva seismise lahtine koht kuival. Harilikult on see pikemaajaliselt eraldatud koht,
kus hilisem sõiduki kohene kasutuselevõtt on võimalik ilma pikka maismaatransporti kasutamata. Staapel võib olla kaetud ellinguga. Kui staapel asub veepinnast madalamal, nimetatakse seda dokiks.
Kaldstaapel.
Harilikult on staapel veekogu poole kaldu plaat või platvorm, kust laev lastakse vette piki slippi. Laevade asetuse järgi kaldstaaplil eristatakse piki-(laev asetseb staaplil piki kallet) ja põikstaapleid (laev asetseb staaplil risti kallet).
Horisontaalstaapel.
Staapel võib olla ka horisontaalne plaat või platvorm, kust laev tõstetakse vette kraana või mõne muu tõstukiga.
Lilian Luik

Lilian Luik (15. juuni 1926 Petseri – 4. aprill 2023) oli eesti arst-röntgenoloog.
Ta õppis aastatel 1934–1938 Võru Linna 3. Algkoolis ja aastatel 1938–1939 Võrumaa Rahvahariduse Seltsi ühisgümnaasiumis. Aastatel 1939–1940 õppis ta Tallinna 3. Tütarlaste Gümnaasiumis ning aastast 1940 tollases Tartu Kommertsgümnaasiumis, mille lõpetas aastal 1945 (Tartu Majandustehnikumi nime all). Aastatel 1945–1951 õppis ta Tartu Riikliku Ülikooli arstiteaduskonnas, mille lõpetas aastal 1951 arstina. Juba üliõpilasena töötas ta aastast 1949 Tartus Radioloogia ja Röntgenoloogia Instituudis arst-röntgenoloogina.
Pärast ülikooli lõpetamist määrati ta tööle Tallinna Vabariiklikku Onkoloogiadispanserisse röntgenoloogina. Aastatel 1953–1977 töötas ta samas röntgendiagnostika osakonna juhatajana ja aastatel 1977–1991 jälle röntgenoloogina, mil ta jäi pensionile.
Isiklikku.
Tema isa Karl Luik (1891–1942) oli Eesti sõjaväelane (major), ema Pelageja Luik oli kooliõpetaja. 
Ta on olnud abielus onkoloog Aleksander Gavriloviga, nende poeg Jüri Luik on Eesti diplomaat ja poliitik.
Ehisviil

Ehisviil ehk vimperg (saksa sõnast "Wimperg") on akna, niši või portaali kohal olev kõrge terav ja ilustatud viil. Sageli on ehisviilu ääred ronilehtedega ja tipp ristlillikuga kaunistatud. Ehisviil on iseloomulik gooti arhitektuurile.
Eesti arhitektuuris on ehisviil Valjala, Ridala ja Tartu Jaani kirikute portaalidel ning Tallinna toomkiriku, Niguliste ja Oleviste kiriku, Haapsalu toomkiriku ning Kuressaare linnusekabeli sakramendiniššidel.
Grisaille

Grisaille (prantsuse [ɡʁizaj] 'hall') on maaling, kus on kasutatud enamasti vaid hallikaid toone; "camaieu" erivorm. "Grisaille"-maalingud imiteerivad enamasti skulptuuri või reljeefi.
Latern

Latern on tuule- ja vihmakindel kantav (nt tormilatern) või kinnitatud (nt tänavalatern) valgusti.
Ampiirstiil

Ampiirstiil (ka ampiir; prantsuse keeles "empire" ˈimpeerium, keisririikˈ) on prantsuse ehituskunsti, dekoratsiooni, sisekujunduse ja moestiil, mis oli valdav umbes 1800–1830. See on klassitsismi erivorm, mis kujunes välja Prantsusmaal Napoleon I ajal. Ampiir oli esinduslik ja suursugune, matkides Rooma keisririigi aegset arhitektuuri, ühendades seda sageli egiptuse kunsti motiividega (greifid, sfinksid). Ampiirstiilile on iseloomulik tasapinnalisus ja selged, lihtsad kontuurjooned. Ehitised olid rangelt sümmeetrilised, lihtsa silueti ja lakoonilise dekooriga; levinud olid portikused, sambad ja pilastrid. Mööbli valmistamisel kasutati kullatud pronkskaunistusi. Maalis ja skulptuuris domineeris lineaarsus, plastiline modelleering ja kompositsiooni tasakaalustatus; portreede kõrval loodi pms. Ampiirstiil levis aastatel 1800–1830 peaaegu kõikides Lääne-Euroopa maades. Ampiirstiili mõju oli tugev ka Venemaal.
Eestis on ampiirstiili näited Hõreda mõisa ja Riisipere mõisa peahooned.
Uspenka (Amvrossijivka rajoon)

Uspenka on küla Ukrainas Donetski oblastis Amvrossijivka rajoonis. 4 km kaugusel, piiril Venemaaga, asub "Uspenka" piiripunkt.
Krõnka kallastel asuva Uspenka asula kõrgus merepinnast on 19 meetrit.
2001. aasta rahvaloenduse andmeil elas asulas 1478 inimest.
Donbassi sõja ajal, 2014. aasta suvel, võtsid valitsusvastased relvajõud asula oma kontrolli alla.
Uspenka asub Venemaa Föderatsiooni ja Ukraina vahelisel ühendusteel, mille kaudu varustatakse valitsusvastaseid relvajõude sõjatehnika ja elavjõuga.
Plaza de Toros de la Maestranza

Plaza de Toros de la Maestranza; ka Maestranza areen on härjavõitluse areen Hispaanias Sevillas.
Areen valmis järk-järgult aastail 1749–1881 ja on vanim säilinud ümmargune härjavõitluse areen. See mahutab umbes 13 000 pealtvaatajat.
Barokkstiilis fassaad on valge ja ookrivärvi. Areen on arkaadidega. Peasissekäik on Paseo de Cristóbal Colóni promenaadi ääres. Lääneküljel on Puerta del Príncipe, mille alt kantakse pärast härjavõitlust võidukaid matadoore läbi. Maestranza areeni juurde kuulub veel muuseum, kiirabihaigla, kabel ja tall, kus hoitakse pikadooride hobuseid.
Härjavõitluste hooaeg algab aprillilaadaga ja jätkub vaheaegadega oktoobrini.
Peasissekäigu esisele on püstitatud tuntuimate toreadooride monumendid ja Prosper Mérimée novelli "Carmen" peategelase Carmeni monument, kes teose järgi just sellel areenil surma sai.
EPR

EPR on lühend, mis võib tähendada järgmist:
EPÜ

EPÜ on lühend, mis võib tähendada järgmist:
ERF

ERF on lühend, mis võib tähendada järgmist:
Hilda Aver

Hilda Aver (16. august 1909 – 8. august 1997) oli eesti pedagoog. 
Ta töötas õpetajana Tallinna Õpetajate Instituudi Harjutuskoolis ning (aastani 1965) Tallinna 21. Keskkoolis.
Ta koostas eesti keele õpikuid II ja III klassile (1956). 
Ta oli Eesti NSV Ülemnõukogu saadik (1955–1959).
Hilda Aver suri 8. augustil 1997 ja maeti 16. augustil 1997 Rahumäe kalmistule.
Arthur de Gobineau

Joseph Arthur de Gobineau (14. juuli 1816 – 13. oktoober 1882) oli prantsuse kirjanik ja diplomaat.
Ta on neljaköitelise teose "Essee inimrasside ebavõrdsusest" ("Essai sur l’inégalité des races humaines", 1853–1855) autor.
Gobineau järgi kuuluvad kõik inimesed ühte rassi kolmest – kas valgesse (kaukaasia), musta (negriidne) või kollasesse (mongoliidne) –, kusjuures valgele rassile omistas Gobineau kõrgeima intelligentsi, parima moraalsuse ja tugevaima tahtejõu. Tema sõnul võimaldasid just need rassiomadused läänemaadel üle maailma mõjuvõimu saavutada. 
Musta rassi iseloomustas Gobineau kui madalaimat, kellele on omane teatud loomalik olemus, moraalipuudus ja emotsionaalne ebastabiilsus.
Curro Romero

Francisco Romero López; esinejanimega Curro Romero (sündinud 1. detsembril 1933 Camases Sevilla provintsis) on hispaania matadoor.
Esimese "corrida" tegi ta 8. septembril 1954. Pensionile läks 66-aastaselt.
Tema auks püstitatud pronkskuju asub Maestranza areeni esisel promenaadil.
ERR (täpsustus)

ERR on lühend, mis võib tähendada järgmist:
ESAL

ESAL on lühend, mis võib tähendada järgmist:
ESHL

ESHL on lühend, mis võib tähendada järgmist:
ESK

ESK on lühend, mis võib tähendada järgmist:
ESM

ESM või Esm on mitmeid asju tähistav lühend. 
ESM on:
Esm on:
ESS

ESS on lühend, mis võib tähendada järgmist:
Tööstuse tänav

Tööstuse tänav on tänav Tallinnas Põhja-Tallinna linnaosas Kalamaja ja Karjamaa asumis.
Tänav algab Vana-Kalamaja tänavalt, kulgeb algul loode, seejärel lääne poole ning läheb Sitsi tänavaga ristumisel üle Paljassaare teeks.
Tänav on 2,36 kilomeetri pikkune ja kannab registrinumbrit 7840583.
Kalamaja asumi Volta kvartalis on detailplaneeringuga kavandatud uued tänavad: Uus-Volta tänav, Mootori tänav ja Krulli tänav. Põhja-Tallinna Valitsus kooskõlastas Uus-Volta tänava ja Mootori tänava nimed 29. jaanuaril 2020 ning Krulli tänava nime 10. mail 2019. Volta kvartali detailplaneeringuga sätestatakse ehitusõigus kokku kuni 42 hoone säilitamiseks, ehitamiseks või ümberehitamiseks/laiendamiseks ning muuta kinnistute piire ja sihtotstarbeid nii, et moodustuks kokku 30–32 krunti: seitse elamumaa, üks kuni 65% elamu- ja vähemalt 35% ärimaa (kruntide mitte liitmisel üks kuni 95% elamu- ja vähemalt 5% ärimaa, üks kuni 50% elamu- ja vähemalt 50% ärimaa), üks 90% elamu- ja 10% ärimaa, üks 85% elamu- ja 15% ärimaa, üks 80% elamu- ja 20% ärimaa, üks 50–75% elamu- ja 25–50% ärimaa, üks vähemalt 65% elamu- ja kuni 35% ärimaa, neli kuni 35% elamu- ja vähemalt 65% ärimaa, kolm kuni neli ärimaa, üks ühiskondlike ehitiste maa või ärimaa, kaks üldkasutatava maa, üks tootmismaa ja kuus transpordimaa sihtotstarbega krunti. Seejuures ei muudeta Volta tn 3, Volta tn 5, Volta tn 7, Tööstuse tn 47b, Tööstuse tn 47a ja Tööstuse tn 53 kinnistute piire 
Ajalugu.
Tööstuse tänav on nime saanud tänava ääres asunud tööstusettevõtete järgi. Enne 24. maid 1939 kandis tänav kuni Salme tänavani nime "Girgensoni tänav", Volta tänava ja raudteeülesõidu vaheline lõik kandis Soo tänava nime ning raudteeülesõidu ja Sitsi mäe vaheline lõik Suur-Karjamaa tänava nime.
Endise Girgensoni tänava (saksa "Girgensohnstraße", "Girgensonstraße;" vene "Гиргенсонская улица") rajasid maaomanikud R. Girgenson ja C. Schlichting 1883 oma maavalduse tükeldamisel.
Tööstuse tänava koosseisu läinud lõik Soo tänavast (Volta tänava ja raudtee vahel) rajati naelavabriku omaniku Roseni korraldusel ja kulul 1878.
Endine Suur-Karjamaa tänav (raudtee ja Sitsi mäe vahel) rajati 1900. aasta paiku linna karjamaa (Kalamäe soo) tükeldamisel ja ehituskruntidena rendile andmisel.
1939. aastal nimetas Tallinna linnavolikogu Girgensoni tänava Soo tänavaks.
Dihüdrotahhüsterool

Dihüdrotahhüsterool ehk (1"S",3"E",4"S")-3-[(2"E")-2-[(1"R",3a"S",7a"R")-1-[("E",2"R",5"R")-5,6-dimetüülhept-3-een-2-üül]-7a-metüül-2,3,3a,5,6,7-heksahüdro-1"H"-indeen-4-ülideen]etülideen]-4-metüültsükloheksaan-1-ool on D-vitamiini sünteetiline analoog. Kaubanduslikud nimetused on А.Т.10® ja Tachystin.
Keemiline valem on C28H46O. Molekulmass on 398,664 g/mol.
Dihüdrotahhüsterool on valge kristalliline vees lahustuv aine. 
Seda saadakse ergosteroolist: D2-vitamiini sünteesil saadakse sellest kõrvalsaadusena tahhüsterool, mis osaliselt hüdreeritakse.
Sarnaselt parathormooniga tõstab ta vere kaltsiumitaset ning teda võib (tetaania korral) kasutada parathormooni asendusraviks. 
Dihüdrotahhüsterool on keemiliselt ehituselt ja toimelt lähedane D2-vitamiinile. Ta on D3-vitamiini provitamiini provitamiin. 
Ta aktiveerub maksas ega nõua hüdroksülatsiooni neerudes nagu D2-vitamiin (ergokaltsiferool) ja D3-vitamiin (kolekaltsiferool). Ta hakkab D-vitamiinist kiiremini mõjuma (kahe tunni jooksul), tal on lühem poolestusaeg ja tal on tugevam mõju luude soolade mineraliseerumisele. Ta on efektiivsuse poolest analoogne kaltsitriooliga, erinevus on ainult efekti saabumise ajas.
Plasmavalgu sidumine on üle 99%.
Seda kasutatakse peamiselt hüpokaltseemia ja hüpoparatüroidismi raviks. 
Manustatakse suukaudselt tilkadena, lahusena või õlilalahusena.
Appellation d'origine contrôlée

Appellation d'origine contrôlée ('kontrollitud apellatsioom; lühend AOC) on Prantsusmaal, Tuneesias, Marokos, Belgias ja Luksemburgis riiklik märgis (sertifikaat), mis kaitseb päritolukoha ja kindla valmistamisviisiga toodet, näiteks veini, tõendades selle ehtsust. 
Šveitsis võeti selle asemel 2013. aastal kasutusele nimetus "appellation d'origine protégée" (AOP).
A.E.I.O.U

A.E.I.O.U või AEIOU oli Habsburgide deviis, mille Saksa-Rooma keiser Friedrich III laskis oma nimemärgina kanda oma lauanõudele, oma vapile ja ehitistele, nagu näiteks Wiener Neustadti linnus, Linzi loss, Grazi toomkirik ja Grazi linnus. Erthertsoginna Maria Theresia ajal hakkas seda kandma ka vastasutatud sõjaväeakadeemia (Theresia Sõjaväeakadeemia). See ehib praegugi Theresia Sõjaväeakadeemia vappi ja selle lõpetajajate (noorohvitseride) pitsersõrmuseid. 
Tõlgendused.
Juba Friedrichi kaasaegsed – nagu näiteks Conrad Grünenberg umbes 1480 – tegelesid nende märkide tõlgendamisega. Ajaloolane Alfons Lhotsky on kokku pannud 86 tõlgendust üle 300 teadaoleva tõlgenduse hulgast. Mõned neist on niisugused:
EÜL

EÜL on lühend, mis võib tähendada järgmist:
ESÜ

ESÜ on lühend, mis võib tähendada järgmist:
ET

ET või et on mitme tähendusega lühend. 
ET võib olla:
Et võib olla:
et võib olla:
ETI

ETI on lühend, mis võib tähendada järgmist:
ETKA

ETKA on lühend, mis võib tähendada järgmist:
ETL

ETL on lühend, mis võib tähendada järgmist:
ETP

ETP on lühend, mis võib tähendada järgmist:
ETR

ETR on lühend, mis võib tähendada järgmist:
ETTL

ETTL on lühend, mis võib tähendada järgmist:
ETÜ

ETÜ on lühend, mis võib tähendada järgmist:
La Giralda

La Giralda; ka Giralda torn on Sevilla katedraali kellatorn, Sevilla sümbol.
Algselt almohaadide mošee juurde kuulunud minarett valmis aastail 1184–1198 islami okupatsiooni ajal. Selle prototüübiks oli Kutubija mošee Marokos Marrakechis. Minareti kõrgus oli 82 meetrit ja tippu kaunistas neli kullatud kera. Kui 1401. aastal alustati katedraali ehitamist, siis minaretti ei hävitatud ja kerad asendati kristlike sümbolitega.
Aastal 1568 ehitas arhitekt Hernán Ruiz torni kõrgemaks ja lisas kellatorni tippu Usu pronkskuju – tuulelipu, mis hispaania keeles on giraldillo ja andis nime endisele minaretile. Tänapäeval on kellatorni kõrguseks 104 meetrit (koos tuulelipuga) ja selle tippu viib nelinurkselt käänduv kaldtee. Vanasti tõusti tippu ka hobustel. 
Tornis on 24 kella.
Kellatorn ja katedraal koos Reales Alcázarese kompleksi ja Archivo General de Indiase hoonega kuulub 1987. aastast UNESCO maailmapärandi nimistusse.
EUS

EUS on lühend, mis võib tähendada järgmist:
EV

EV on lühend, mis võib tähendada järgmist:
Eva (eesnimi)

Eva on naisenimi.
Selle nimega on seotud nimed Eeva, Eve, Eevi, Evi.
1. jaanuari 2018 seisuga oli Eestis eesnimi Eva 1691 naisel. Eva on Eestis populaarsuselt 107. naisenimi. Kõige populaarsem on eesnimi Eva vanuserühmas 0–4, kus neid on 10 000 elaniku kohta 30,7 ning Saare maakonnas, kus neid on 10 000 elaniku kohta 14,44. Eva on keskmiselt 35 aasta vanune (mediaanvanus on 36). 
Lätis oli 2021. aasta 30. juuni seisuga eesnimi Eva 3077 inimesel.
EVA

EVA võib tähendada järgmist:
Eva võib tähendada järgmist:
EVK

EVK on lühend, mis võib tähendada järgmist:
EVTL

EVTL on lühend, mis võib tähendada järgmist:
EVTÜ

EVTÜ on lühend, mis võib tähendada järgmist:
EVÜ

EVÜ on lühend, mis võib tähendada järgmist:
EÕOL

EÕOL on lühend, mis võib tähendada järgmist:
EÕÜ

EÕÜ on lühend, mis võib tähendada järgmist:
Torre del Oro

Torre del Oro (eesti keeles ka Kuldtorn) on 1220. aastal vahipostiks ehitatud torn Sevillas Guadalquiviri jõe ääres.
Torre del Oro on ainus, mis järele jäänud keskaegse Sevilla kindlustustest ja oli kunagi ühenduses Reales Alcázaresega. Jõe vastaskaldal oli saatetorn. Kahe torni vahele seati metallkett, vältimaks vaenlaste laevu ülesvoolu sõitmast. Hiljem on tornil olnud palju kasutusviise: see on olnud püssirohuladu, kabel, vangla ja sadamakontor. 
1755. aasta Lissaboni maavärina ajal sai torn tugevalt kahjustada. 1960. aastal torn taastati ja sellele ehitati peale nn kesktornike.
Kuldtorni kõrgus on 37 meetrit. 
Tänapäeval on Kuldtornis muuseum.
Tsetuksimaab

Tsetuksimaab (Erbitux) (ladina "cetuximabum") on onkoteraapias kasutatav veenisisese infusioonina manustatav keemiline aine, mis on kimäärne monoklonaalne IgG1 antikeha ja toodetud imetaja rakuliini (Sp2/0) baasil rekombinantse DNA tehnoloogia abil.
Tsetuksimaab (Erbitux) on näidustatud pea ja kaela lamerakulist vähki põdevate patsientide ja epidermaalse kasvufaktori retseptori (EGFR – "epidermal growth factor receptor") ekspressiooniga, metsikut tüüpi RAS-geeniga metastaatilise soolevähki põdevate patsientide ravis. 
Keemiaravile lisatuna peaks ravim võimaldama pikendada patsientide elumust hinnanguliselt 4 kuu võrra. 
Nimetused ja tähised.
CAS-i registreerimisnumber on 205923-56-4. 
Farmakoterapeutiline rühm: kasvajavastased ained, monoklonaalsed antikehad, ATC-kood on L01XC06. 
Tsetuksimaab on rahvusvaheline ravimi mittepatenteeritud nimetus. Ravimi tootenimi on Erbitux. Erbitux on retseptiravim.
Õiguslik alus.
Tsetuksimaabi tohib Euroopa Liidus välja kirjutada. 
Erbitux® ("tsetuksimaab") on registreeritud Eesti ravimiregistris:
Annustamine ja kulud.
Enne esimest infusiooni manustatakse premedikatsiooniks antihistamiinikumi ja kortikosteroidi. 
Soovitatav tsetuksimaabi annustamine on 1 kord nädalas. 
Infusioonlahuse ühe 100 ml viaali maksumus varieerub vahemikus 1057–1144 dollarit.
Eestis maksab kaks ravikuuri rohkem kui 8700 eurot. 
Eesti Haigekassa andmetel oleks ravimi kulutõhusus lihtsustatud meetodil arvutatuna umbkaudu 82 000 € võidetud eluaasta kohta.
Kõrvaltoimed ja ohud.
Ravis võivad sageli ilmneda rasked infusiooniga seotud reaktsioonid, sh anafülaktilised reaktsioonid, mis võivad olla kas anafülaktilist või anafülaktoidset laadi või olla põhjustatud tsütokiini vabastamise sündroomist (CRS). 
Reaktsioonide sümptomite hulka võivad kuuluda bronhospasm, urtikaaria, vererõhu tõus või langus, teadvusekaotus või šokk. Harvadel juhtudel on täheldatud rinnaangiini, müokardiinfarkti või südameseiskust.
Kõrvaltoimetena on nahareaktsioonid üsna sagedased; arvatakse, et seda põhjustab kombinatsioon kemoteraapiaga. Suurem oht on sekundaarsete infektsioonide tekkeks (peamiselt bakteriaalsed) – mõnel juhul, näiteks nekrotiseeruva fastsiidi ja sepsise korral on esinenud surmaga lõppenud stafülokokse põlenud naha sündroomi. Lisaks esineb neutropeeniat, kardiovaskulaarseid häireid ja silmakahjustusi. 
EGFR osaleb loote arengus, seega tsetuksimaab pääseb platsentasse. 
Resistentsus.
Septembris 2011 tehtud uuringud indikeerivad arvatavasti ravimile lisakomponentide lisamise vajadust, kuna vähirakud võivad ravimile resistentseks muutuda. 
Toime.
Kirjelduste kohaselt suunab tsetuksimaab tsütotoksilised immuunsed efektorrakud EGFRiga kasvajarakkude vastu (antikehast sõltuv rakkude poolt vahendatud tsütotoksilisus, antibody dependent cell–mediated cytotoxicity – ADCC).
"In vitro" ja "in vivo" testides inhibeerib tsetuksimaab EGFRiga inimese kasvajarakkude proliferatsiooni ja apoptoosi ning kutsub esile tuumori uussoonestumise ja metastaaside vähenemise.
Diele

Diele [diile] (alamsaksa 'eeskoda, esik') on eelkõige alamsaksa kultuuriruumis levinud elamutüübi (nn "Dielenhaus") tänavapoolne suur pearuum ehk eeskoda, mis on naaberruumidest poole korruse võrra kõrgem. Ruum on säilinud või taastatud mitmetes hiliskeskaegse Tallinna elamutes. 
"Diele" oli käsitöölistele tööruumiks ning kaupmeestele poe- ja kontoriruumiks. Selle taganurgas on mantelkorstenköök ja selle vastasseinas trepp, mis viib dornse peal paikneva vahekorruse rõdule. Dornse uks on tagaseinas, kuna tänavapoolses seinas paikneb välis portaaliga peauks ja selle kõrval (kas ühel või kahel pool) suur nelinurkne aknaava. Tavaliselt on "diele"'l talalagi, mida harilikult toetab massiivne kesksammas.
Dornse

Dornse (ka dörnse; alamsaksa keeles ka "Döns") on eelkõige alamsaksa kultuuriruumis levinud elamutüübi (nn "Dielenhaus") 2-ruumilise peakorruse tagumine ehk hoovipoolne elutuba. Ruum asus diele taga, erandlikult selle küljel. Ruum on säilinud või taastatud mitmetes hiliskeskaegse Tallinna elamutes.
Dornse oli köetav keldris paikneva kerishüpokausti abil. Dornsega liitus sageli üks või mitu mitteköetavat ruumi. Näiteks Lai tn 23.
Fiaal

Fiaal (vanakreeka sõnast "phiale" 'karikas'; inglise "pinnacle") on gootikale iseloomulik sale terav tornike ehisviilu külgedel.
Surnud 2. oktoobril

"Siin loetletakse 2. oktoobril surnud tuntud isikuid."
Klausuur

Klausuur (keskladina sõnast "clausura" 'suletud ruum') ehk sulushoonestik on välismaailmast eraldatud hoonekompleks, iseloomulik näiteks kloostritele. Tavaliselt koosneb klausuur kolmest hoonetiivast ja neljandat tiiba moodustavast kloostrikirikust neljakandilise siseõue ümber. Ümber siseõue kulges ruume ühendav ristikäik.
Klausuuri hooned pidid täitma kõiki eluks vajalikke funktsioone, kuna mungad saatsid kogu aja mööda kloostri müüride vahel, seal töötades, magades ja süües. Benediktlaste kloostrireegel näeb ette ruumide paiknemise kindla korra järgi. Idatiivas asub allkorrusel kapiitlisaal, kuhu tavaliselt pääses kirikust, parlatoorium ja tööruumid, ülakorrusel dormitoorium. Kiriku suhtes üle siseõue, põhjatiivas või lõunatiivas asus refektoorium, köök ja köetav ruum kalefaktoorium. Läänetiivas asusid majandusruumid.
Narač (Kabylnik)

Narač (poola keeles "Narocz", leedu keeles "Naročius") on agrolinnake (endine alev) Valgevenes Minski oblastis Miadziełi rajoonis, Narači külanõukogu halduskeskus. Narač asub merepinnast 196 meetri kõrgusel Narači rahvuspargi territooriumil. Agrolinnakesest lõuna pool Narači järve kaldal asub Narači kuurortalevik.
Asulas on keskkool ja muusikakool, seal asuvad ka raamatukogu ja kultuurimaja. Naračis on lihakombinaat, seal valmistatakse juustu ja võid. Vaatamisväärsusteks on uusgooti stiilis katoliku kirik (1897–1901) ja õigeusu kirik (XIX sajandi teine pool). Säilinud on ka mitmed vanad hooned ja (osaliselt) XIX sajandil rajatud mõisakompleks. Asula piiridesse jääb ka krivitšite ja dregovitšite kääbaskalmistu.
Ajalugu.
Narači asulat mainitakse esimest korda XV sajandi keskpaigas, mil see kandis nime "Miadzieł Mały" (ladina keeles "Medal Minor"). Aastal 1463 rajati sinna mõis, mille omanikeks olid algul Svirskid, aga aastast 1527 Goštautased. Hiljem on selle omanikeks olnud teiste seas ka Zbaraskid ja Abramowiczid. Aastast 1527 kandis asula nime Kabylnik. 
Seoses haldusreformiga hakkas Kabylnik kuuluma Vilniuse vojevoodkonda ja Ašmiany maakonda. Asula oli toona ametlikul alev. Poola jagamisel läks Kabylnik aastal 1795 Venemaa koosseisu. Ühtlasi hakkas alev kuuluma Vilno kubermangu.
Aastal 1847 jagunes alevi ala kahe mõisa vahel, mõlema mõisa häärberid ehitati just Kabylnikusse. Aastal 1885 oli alevis 485 elanikku, seal asus kaks kirikut, lisaks veel ka sünagoog. Alevis oli üks kõrts ja üks laohoone, seal asus turg, viis korda aastas peeti Kabylnikus laata.
Pärast Esimest maailmasõda kuulus Kabylnik Poola koosseisu. Toona oli alevis 900 elanikku, laadad toimusid iga kuu. 1939. aastast kuulus asula Nõukogude Liitu, ühtlasi muudeti alev külaks. Sakslased hõivasid asula juunis 1941, aastaks 1942 olid kõik Kabylniku juudid tapetud. Aastal 1943 ründasid Kabylniku sakslastest ja valgevene politseinikest omakaitseväge Armia Krajowa üksused. Kõik sakslased tapeti, valgevenelastest politseinikud aga vabastati, et tagada kohaliku rahva toetus. Seejärel hõivasid asula nõukogude partisanid komandör Markovi juhtimisel, elanikud aeti asulast minema ja see põletati maha.
Aastast 1949 sai Kabylnikust kolhoosi Peramoha ("Перамога") keskus. Narači nime kannab asula aastast 1964.
Lavatoorium

Lavatoorium (ka "lavabo") on kloostrites või konvendihoones ühine pesemisruum. Lavatooriumi kõrval oli refektoorium.
Reduut

Reduut (prantsuse keeles "redoute") on iseseisvalt kaitstav kolme- või hulknurkne suletud muldkindlustus.
Ristikäik

Ristikäik on võlv- või talalaega galeriitaoline ringtee, mis ühe- või kahekorruselisena ümbritseb kloostri klausuuri või konvendihoone nelinurkset sisehoovi, ühendades seda ümbritsevaid ruume.
Reales Alcázares

Reales Alcázares (hispaania Reales Alcázares de Sevilla) on kindlustatud loss (alcázar) Hispaanias Sevillas.
Linnuse ehitamist alustas Almohaadide dünastia juba 12. sajandil. Aastal 1364 lasi Pedro I ehitada selle kuningaresidentsiks. Vaatamata ulatuslikule ümberehitusele säilitati mauri stiilis aiad ja õu. Pedro I paleed peetakse parimaks ja kaunimaks mudéjar-stiili näiteks.
Reales Alcázares, Sevilla katedraal ja Archivo General de Indias kuuluvad 1987. aastast UNESCO maailmapärandi nimistusse.
Svir

Svir (valgevene keeles "Свір", "taraškievica"s "Сьвір", poola keeles "Świr", leedu keeles "Svieriai") on agrolinnake (endine alev) Valgevenes Minski oblastis Miadziełi rajoonis, Sviri külanõukogu halduskeskus. Svir asub Sviri järve kaldal Narači rahvuspargi territooriumil.
Asulas on keskkool, spordikool ja muusikakool, seal asuvad ka kultuurimaja ja kaks raamatukogu. Sviris on toiduainetetööstus. Vaatamisväärsusteks on vanalinn, vanausuliste palvemaja, sünagoog, XX sajandi alguses rajatud mõisakompleks (suuremas osas Luščiki küla territooriumil) ja katoliku kirik (ehitatud 1649–1653, renoveeritud 1903–1909).
Ajalugu.
Pärimuse järgi rajas Sviri asula Daumantas, püstitades XIII sajandil Peruni pühamu kohale lossi. Asula esimesed dokumenteeritud omanikud olid Svirskid. Asula oli Vilniuse vojevoodkonda ja Ašmiany maakonda kuuluv alev. Aastast 1528 läks see Radziwillide valdusse.
Poola jagamisel läks Svir aastal 1795 Venemaa koosseisu. Algul hakkas alev kuuluma Słonimi, hiljem aga Vilno kubermangu. Aastal 1879 rajati sinna pruulikoda, aastal 1896 aga piiritusevabrik. Aastal 1897 oli Sviris telegraafijaam, kohtumaja, 34 ladu ja 12 võõrastemaja, 14 kõrtsi. Lisaks peeti seal viis korda aastas laata.
Pärast Esimest maailmasõda kuulus Svir Poola koosseisu. 1939. aastast kuulus asula Nõukogude Liitu, ühtlasi muudeti alev külaks. Svirist sai taas alev aastal 1958. Aastal 2008 muudeti Svir agrolinnakeseks.
Alcázar

Alcázar on kuningaresidentsina kasutatav kindlustatud loss või linnus Hispaanias ja Portugalis.
Tuntud alcázarid on: